ఎన్. మహేష్

నంజయ్య మహేష్ (జననం 1 జూన్ 1956)  కర్ణాటక రాష్ట్రానికి చెందిన రాజకీయ నాయకుడు. ఆయన 2018 శాసనసభ ఎన్నికలలో కొల్లేగల్ శాసనసభ నియోజకవర్గం నుండి ఎమ్మెల్యేగా ఎన్నికై, హెచ్. డి. కుమారస్వామి మంత్రివర్గంలో ప్రాథమిక & మాధ్యమిక విద్యా శాఖ సహాయ మంత్రిగా పని చేశాడు. 
రాజకీయ జీవితం 
ఎన్. మహేష్ బహుజన్ సమాజ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 శాసనసభ ఎన్నికలలో కొల్లేగల్ శాసనసభ నియోజకవర్గం నుండి బీఎస్‌పీ అభ్యర్థిగా పోటీ చేసి నాల్గొవస్థానంలో,  2008 శాసనసభ ఎన్నికలలో మూడోస్థానంలో, 2013 శాసనసభ ఎన్నికలలో రెండోస్థానంలో నిలిచాడు. ఆయన 2018 శాసనసభ ఎన్నికలలో  బీఎస్‌పీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఎ.ఆర్. కృష్ణమూర్తిపై 19,454	ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై హెచ్. డి. కుమారస్వామి మంత్రివర్గంలో ప్రాథమిక & మాధ్యమిక విద్యా శాఖ సహాయ మంత్రిగా పని చేశాడు.  

ఎన్. మహేష్ 2019లో కుమారస్వామి ప్రభుత్వానికి అనుకూలంగా ఓటు వేయాలని బహుజన్ సమాజ్ పార్టీ హైకమాండ్ నుండి ఆదేశాలు ఉన్నప్పటికీ ఓటింగ్‌కు దూరంగా ఉన్నందుకు, పార్టీ ఆదేశాలను  ఉల్లంఘించినందుకు బీఎస్‌పీ నుండి బహిష్కరించబడాడ్డు. ఆయన ఆ తరువాత 2021లో భారతీయ జనతా పార్టీలో చేరి 2023 శాసనసభ ఎన్నికలలో కొల్లేగల్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి  ఎ.ఆర్. కృష్ణమూర్తి చేతిలో 59,519 ఓట్ల తేడాతో ఓడిపోయాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు